
REFERAT
privind modificarea Anexei nr.4 la  Hotărârea Consiliului Local  nr. 205/15.04.2014  privind stabilirea modalităţii de delegare a gestiunii serviciului pentru gestionarea câinilor fără stăpân  din Municipiul Timişoara
Prin Hotărârea Consiliului Local nr. 205/15.04.2014 s-a aprobat modalitatea de delegare a gestiunii serviciului pentru gestionarea câinilor fără stăpân  din Municipiul Timişoara şi documentaţia de atribuire.
 Prin Anexa nr.4 parte integrantă din hotărârea mai sus menţionată s-a aprobat Contractul-cadru de delegare a gestiunii serviciului pentru gestionarea câinilor fără stăpân  din Municipiul Timişoara, prin concesiune.

De asemenea prin hotărârea menţionată mai sus s-a aprobat caietul de sarcini a serviciului pentru gestionarea câinilor fără stăpân  din Municipiul Timişoara şi anexele acestuia de la nr. 1 la nr. 10. Prin anexa nr. 8 la caietul de sarcini s-a aprobat modelul de ofertă de tarife.
  Prin adresele nr. SC2014-13225/06.06.2014 şi SC2014-13225/18.06.2014 Serviciul Achiziţii Publice solicită modificarea modelului de ofertă tarife  şi a Contractului-cadru aprobate prin hotărârea mai sus menţionată, se impune a fi completate astfel încât să se regăsească în conţinutul său toate prevederile din H.G. nr.71/2007 pentru aprobarea Normelor de aplicare a prevederilor referitoare la atribuirea contractelor de concesiune de lucrari publice şi a contractelor de concesiune de servicii prevăzute în <LLNK 12006    34180 301   0 45>Ordonanţa de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii. 
În conformitate cu prevederile art.36 alin.2 lit.d, alin.6 lit.a  pct.19 din Legea nr.215/2001 privind administraţia publică locală, republicată şi actualizată, consiliul local exercită atribuţii privind gestionarea serviciilor furnizate către cetăţeni, asigurând potrivit competenţelor sale şi în condiţiile legii, cadrul necesar pentru furnizarea serviciilor publice de interes local privind serviciile comunitare de utilitate publică: - alte servicii publice stabilite prin lege.

Având în vedere cele expuse mai sus

PROPUNEM:

- aprobarea modificării Anexei nr. 4 la Hotărârea Consiliului Local  nr. 205/15.04.2014 privind stabilirea modalităţii de delegare a gestiunii serviciului pentru gestionarea câinilor fără stăpân  din Municipiul Timişoara şi aprobarea documentaţiei de atribuire, conform Anexei nr. 1  care  va face  parte integrantă  din prezenta hotărâre.
-  aprobarea modificării Anexei nr. 8  la caietul de sarcini aprobat prin Hotărârea Consiliului Local  nr. 205/15.04.2014 privind stabilirea modalităţii de delegare a gestiunii serviciului pentru gestionarea câinilor fără stăpân  din Municipiul Timişoara, conform Anexei nr. 2 care  va face  parte integrantă  din prezenta hotărâre 
- Celelalte articole ale Hotărârii Consiliului Local nr. 205/15.04.2014 rămân neschimbate.

